میری سرکار (ویب سائٹ)
میری سرکار ہندی मर सरकर بھارت کے شہریوں کو اپنی حکومت سے مربوط کرنے کا ایک پلیٹ فارم ہے جو انھیں ملک کے انتظام و انصرام میں فعال کردار ادا کرنے کا موقع فراہم کرتا ہے اس ویب گاہ کو حکومت ہند نے قائم کیا ہے حکومت ہند کے مطابق اس پلیٹ فارم کا مقصد یہ ہے کہ وہ اپنے شہریوں سے ملکی انتظام کے متعلق قابل عمل اور مفید مشورے حاصل کر سکے چنانچہ اس ویب گاہ کے صارفین مختلف سرکاری منصوبوں پر گفتگو کرتے اور ان کی ترقی و کامیابی کے لیے مفید رائے دیتے ہیں اس ویب گاہ پر مختلف فارمیٹ میں فائلیں اپلوڈ کرنے کی بھی اجازت ہے ویب گاہ کا انتظام قومی مرکز اطلاعات NIC کے سپرد کیا گیا ہے موجودہ وزیر اعظم بھارت نریندر مودی کے مطابق اس پلیٹ فارم کے قیام کا مقصد یہ تھا کہ انتخابات میں کامیابی اور حصول اقتدار کے بعد حکام اور عوام میں جو خلا پیدا ہو جاتا تھا اسے ختم کیا جائے ویب گاہ کے قیام کے فقط دو ہفتوں بعد اگست ء کے پہلے ہفتے میں ہی میری سرکار پر ایک لاکھ افراد نے اپنا کھاتا بنا لیا اور گوگل پہلی بین الاقوامی کمپنی تھی جس نے میری سرکار سے اشتراک عمل شروع کیا آکاش وانی سے پہلے خطاب کے بعد جلد ہی یہ اعلان بھی کر دیا گیا کہ نریندر مودی کو پیش کیے جانے والے مشوروں اور ان سے کیے جانے والے سوالات کے جوابات ریڈیو کی مدد سے دیے جائیں گے اس ویب گاہ کا ایک موبائل اطلاقیہ بھی جاری کیا گیا ہے جس کی مدد سے صارفین اپنے موبائل پر زیادہ آسانی سے اپنی باتیں رکھ سکتے ہیں